CELEX: 62012CN0427
Language: da
Date: 2012-09-19 00:00:00
Title: Sag C-427/12: Sag anlagt den 19. september 2012 — Europa-Kommissionen mod Europa-Parlamentet og Rådet for Den Europæiske Union

17.11.2012   
            
            
               DA
            
            
               Den Europæiske Unions Tidende
            
            
               C 355/12
            
         Sag anlagt den 19. september 2012 — Europa-Kommissionen mod Europa-Parlamentet og Rådet for Den Europæiske Union
   (Sag C-427/12)
   2012/C 355/20
   Processprog: fransk
   
      Parter
   
   
      Sagsøger: Europa-Kommissionen (ved B. Smulders, C. Zadra og E. Manhaeve, som befuldmægtigede)
   
      Sagsøgte: Europa-Parlamentet og Rådet for Den Europæiske Union
   
      Sagsøgerens påstande
   
   
               —
            
            
               Artikel 80, stk. 1, i Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1) annulleres for så vidt som den foreskriver vedtagelse af bestemmelser om gebyrer, der skal erlægges til Det Europæiske Kemikalieagentur (ECHA), ved en gennemførelsesretsakt som omhandlet i artikel 291 TEUF og ikke ved en delegeret retsakt i overensstemmelse med artikel 290 TEUF.
            
         
               —
            
            
               Virkningerne af den annullerede bestemmelse samt af enhver afgørelse, som bliver truffet på grundlag heraf, opretholdes, indtil en ny bestemmelse, der skal træde i stedet for den annullerede, træder i kraft inden for en rimelig tid
            
         
               —
            
            
               De sagsøgte tilpligtes at betale sagens omkostninger.
            
         Subsidiært, for det tilfælde, at Domstolen måtte fastslå, at denne påstand om en delvis annullation ikke kan antages til realitetsbehandling:
   
               —
            
            
               Den nævnte forordning annulleres i sin helhed.
            
         
               —
            
            
               Virkningerne af den annullerede forordning samt af enhver afgørelse, som bliver truffet på grundlag heraf, opretholdes, indtil en ny lovgivning, der skal træde i stedet for den annullerede, træder i kraft inden for en rimelig tid.
            
         
               —
            
            
               De sagsøgte tilpligtes at betale sagens omkostninger
            
         
      Søgsmålsgrunde og væsentligste argumenter
   
   Kommissionen har fremført et enkelt anbringende til støtte for sit søgsmål vedrørende tilsidesættelse af traktaten og navnlig af ordningen med tildeling af de lovgivningsbeføjelser, som EU-lovgiver kan tildele Kommissionen i henhold til artikel 290 TEUF og artikel 291 TEUF.
   Kommissionen gør gældende, at Rådet og Europa-Parlamentet med urette har besluttet at tildele Kommissionen gennemførelsesbeføjelser på grundlag af artikel 291 TEUF for at fastsætte de gebyrer, der skal betales til Det Europæiske Kemikalieagentur. Ifølge Kommissionen er den retsakt, den skal vedtage på grundlag af artikel 80, stk. 1, i forordning (EU) nr. 528/2012, faktisk en delegeret retsakt som omhandlet i artikel 290 TEUF, for så vidt som den har til formål at udbygge visse ikke-væsentlige bestemmelser i den lovgivningsmæssige retsakt. Henset til såvel arten af de beføjelser, der er tildelt Kommissionen, som til formålet med den retsakt, der skal vedtages på grundlag af disse beføjelser, bør en sådan retsakt derfor vedtages i overensstemmelse med proceduren i artikel 290 TEUF og ikke efter procedurerne i artikel 291 TEUF.
   
      (1)  EUT L 167, s. 1.